rejauldu/bengali-wikipedia huggingface dataset:
মোক্তারপুর ইউনিয়ন বাংলাদেশের গাজীপুর জেলার কালীগঞ্জ উপজেলার অন্তর্গত একটি ইউনিয়ন।   অবস্থান  ইউনিয়নের পূর্বে শীতলক্ষ্যা মোক্তারপুর চরসিন্দুর সেতু, দক্ষিণে জামালপুর ইউনিয়ন, পশ্চিমে দিয়ে জাঙ্গালিয়া উনিয়ন ও উত্তরে দুর্গাপুর ইউনিয়নের কাপাসিয়া থানা অবস্থিত।   প্রশাসনিক এলাকা  গ্রামের সংখ্যা ২১টি। গ্রামসমূহ হলো হরিদেবপুর,বড়হরা, নোয়াপাড়া, পোটান, মৈশাইর, বাঘুন, ভিটি বাঘুন, বড়গাঁও, চর বাঘুন, দড়ি বাঘুন, শিংলাব, রামচন্দ্রপুর, রাথুরা, শংকরপুর, ধনপুর, বরাইদ, ডেমরা, মোক্তারপুর, সাওরাইদ, একুতা, দিঘুয়া ও নাশেরা। গ্রাম পরিচিতি, গ্রামের নাম - বাঘুন (ভিটি বাঘুন), শিক্ষা, শিল্প-সাহিত্য,সংস্কৃতি, রাজনৈতিক এবং অর্থনৈতিক দিক বিবেচনায় মোক্তারপুর ইউনিয়নের একটি ঐতিহ্যবাহী গ্রাম হচ্ছে বাঘুন গ্রাম। গ্রামের নামকরণ নিয়ে সুনির্দিষ্ট কোন তথ্য-প্রমাণ পাওয়া না গেলেও ধারণা করা হয় যে, ‘বাঘ’ থেকেই বাঘুন গ্রামের নামকরণ করা হয়েছে। সবুজের সমারোহ, বিভিন্ন প্রজাতির বৃক্ষরাজি, নির্জন পরিবেশের বন- জঙ্গল এবং প্রাকৃতিক গজারী বা শালবনের বিশাল বিস্তৃতি এর সাক্ষী হয়ে আছে। প্রচলিত আছে যে, গ্রামটিতে এক সময় বাঘের বিচরণ ছিল এবং সন্ধ্যা হলে কিংবা রাতের আধারে বাঘের গর্জন শোনা যেত। এমনকি বিভিন্ন সময় বাঘের আক্রমনে গবাদি পশু এবং অন্যান্য গৃহপালিত পশুকে রক্ষা করতে বিভিন্ন কৌশল অবলম্বন করতে হত। সেই প্রাচীন কাল থেকেই গ্রামটির নামকরণ করা হয় বাঘুন। শিক্ষা, শিল্প-সাহিত্য,সংস্কৃতি, রাজনীতিসহ তৃনমূলথেকে শুরু করে জাতীয় পর্যায়ে এই গ্রামের কৃতিসন্তানদের অবদান অনস্বীকার্য। আমাদের গৌরবময় মহান মুক্তিযুদ্ধেও গুরুত্বপূর্ণ অবদান রাখেন এই গ্রামের বীরমুক্তিযোদ্ধারা। গ্রামটিতে রয়েছে মসজিদ, মাদ্রাসা, ধর্মীয় প্রতিষ্ঠান, ডাকঘর, সরকারী প্রাথমিক বিদ্যালয়, উচ্চ বিদ্যালয় এবং সিনিয়র মাদ্রাসাসহ একাধিক শিক্ষা প্রতিষ্ঠান । স্বাধীনতাত্তোর থেকে শুরু করে স্বাধীনতা পরবর্তী এবং বর্তমান সময়েও প্রশাসনিক ও জাতীয় পর্যায়ে বিভিন্ন গুরুত্বপূর্ণ পদে দায়িত্বপালন করেন, এই গ্রামের কৃতিসন্তানরা- যার কারণে অত্র ইউনিয়নের মধ্যে ঐতিহ্যবাহী এই গ্রামটি আদর্শ গ্রাম হিসেবে পরিচিতি লাভ করেছে।........   ইতিহাস  শীতলক্ষা নদীর পশ্চিম তীরে গড়ে উঠা কালীগঞ্জ উপজেলার একটি অঞ্চল মোক্তারপুর। কাল পরিক্রমায় আজো মোক্তারপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলাসহ বিভিন্ন ক্ষেত্রে তার নিজস্বতা বজায় রেখেছে। মোক্তারপুর ইউনিয়নের নামের সাথেই জড়িয়ে আছে মরহুম মাহফুজুর রহমান খান (আরমান মিয়া) এই নামটি। মোক্তারপুর ইউনিয়নের ‘বাঘুন’ গ্রামের মিয়া বাড়ি (খান বাড়ির) সন্তান মরহুম আরমান মিয়া। সর্বজন শ্রদ্ধেয় জনপ্রিয় এই মানুষটি মোক্তারপুরবাসীর জন্য অনন্য অবদান রেখে গেছেন। মোক্তারপুর ইউনিয়নে বাঘুন উচ্চ বিদ্যালয় প্রতিষ্ঠা এবং অন্যান্যগুরুত্ব স্থাপনা নির্মাণে তিনি অবদান রাখেন। তিনি অত্যন্ত সফলতার সাথে ইউনিয়ন পরিষদের চেয়ারম্যান হিসেবে দায়িত্ব পালন করেন। তার পরবর্তীতে চেয়ারম্যান হিসেবে দায়িত্ব পালন করেন মোঃ আব্দুর রহমান পাঠান, মরহুম মোতাহার হোসেন ভূইয়া এবং মোঃ শরীফুল ইসলাম সরকার (তোরন)। জনাব মোঃ শরীফুল ইসলাম সরকার (তোরন) এলাকার উন্নয়ন এবং সাধারণ মানুষের আস্থা অর্জন করে দীর্ঘ ১৫ বছরেরও বেশি সময় তিনি একধারে নির্বাচিত হয়ে আসছেন। র্বর্তমানে দৃষ্টিনন্দন মোক্তারপুর ইউনিয়ন পরিষদ কার্যালয়টি অবস্থিত ‘রাথুরা বাজারে’।   জনসংখ্যার উপাত্ত	 লোকসংখ্যা – ৪৭৩০২৭ জন (জন্ম নিবন্ধনের তথ্য অনুযায়ী)   আরও দেখুন    তথ্যসূত্র    বহিঃসংযোগ
thumb|কুব্বাত আন নবী কুব্বাত আন নবী () (কুব্বাত জিব্রাইল বলেও পরিচিত) জেরুসালেমের হারাম আল শরিফে অবস্থিত একটি গম্বুজ। এটি উসমানীয় আমলে নির্মিত হয়।  ইতিহাস ১৫৩৮ সালে জেরুসালেমের উসমানীয় গভর্নর মুহাম্মদ বে এই গম্বুজ নির্মাণ করেন।Dome of the Prophet  Noble Sanctuary Online Guide. ১৬২০ সালে তৎকালীন গভর্নর ফারুক বে তা সংস্কার করেন।Al Masjidul Aqsa Site PlanAl-Aqsa Friends 2007.  এটি মুহাম্মদ (সঃ) স্মরণে নির্মিত হয়েছে। ১৮৪৫ সালে এতে কিছু অংশ যোগ করা হয়।  কিছু মুসলিম লেখকের মতে এই স্থানে মুহাম্মদ  অন্যান্য নবী ও ফেরেশতাদেরকে নিয়ে মিরাজের রাতে নামাজে ইমামতি করেছিলেন।  স্থাপত্য কুব্বাত আন নবী স্থাপনাটি অষ্টভুজাকার এবং এর আটটি স্তম্ভ ধূসর মার্বেলে নির্মিত।Jacobs, Daniel. Israel and the Palestinian Territories Rough Guides, p.350. . গম্বুজটি অর্ধবৃত্তাকার এবং তা সূচালো আর্চ দ্বারা ধরে রাখা হয়েছে। এর অলংকরণে লাল, কালো ও সাদা পাথর ব্যবহৃত হয়েছে। প্রাচীন মিহরাবটি মেঝেতে সাদা মার্বেল গেথে নির্মিত। এর পাশে লাল পাথর দিয়ে ঘিরে রাখা হয়েছে।  তথ্যসূত্র  বিষয়শ্রেণী:হারাম আল শরিফ বিষয়শ্রেণী:উসমানীয় স্থাপত্য বিষয়শ্রেণী:আরবীয় স্থাপত্য বিষয়শ্রেণী:ইসলামি স্থাপত্য বিষয়শ্রেণী:উসমানীয় সাম্রাজ্যের ভবন ও স্থাপনা বিষয়শ্রেণী:গম্বুজসহ ধর্মীয় ভবন ও স্থাপনা
উইলিয়াম কলিন্স (মৃত্যু ১৮৫৯) ছিলেন একজন ব্রিটিশ হুইগ রাজনীতিবিদ।  কলিন্স ১৮৩৭ সালে একটি উপ-নির্বাচনে ওয়ারউইকের পার্লামেন্টের হুইগ সদস্য নির্বাচিত হন — চার্লস ক্যানিং- এর উত্তরাধিকারের কারণে — এবং ১৮৫২ সাল পর্যন্ত তিনি পুনরায় নির্বাচন না করা পর্যন্ত আসনটি অধিষ্ঠিত করেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:১৮৫৯-এ মৃত্যু বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১
বটিয়াঘাটা বাংলাদেশের খুলনা জেলার  বটিয়াঘাটা উপজেলার অন্তর্গত একটি ইউনিয়ন।   ভৌগোলিক অবস্থান   বটিয়াঘাটা ইউনিয়নের পশ্চিম সালতা নদী, পূর্বে দিকে কাজিবাছা নদী, উত্তরে দিকে শৈলমারী নদী এবং শৈলমারী সেতু, দক্ষিণ দিকে গঙ্গারামপুর ইউনিয়ন রয়েছে।  প্রশাসনিক অঞ্চল এই ইউনিয়ন নিন্মলিখিত গ্রাম নিয়ে গঠিত:  হেতালবুনিয়া  কিসমতফুলতলা  ফুলতলা  বসুরাবাদ  ভেন্নাবুনিয়া  মাইটভাঙ্গা  বলাবুনিয়া  মাইলমারা  আউসখালী  বটিয়াঘাটা  পারবটিয়াঘাটা  বাগলুডাঙ্গা  পাথরীঘাটা  বারুইআবাদ  খলসীবুনিয়া  শৈলমারী  হোগলবুনিয়া  হাটবাটী   যোগাযোগ ব্যবস্থা  বাস/ইজিবাইক/মহেন্দ্র/মোটরসাইকেলের চলাচল রয়েছে।  তথ্যসূত্র  বিষয়শ্রেণী:বটিয়াঘাটা উপজেলার ইউনিয়ন
thumb|শহীদ জিয়াউর রহমান মেডিকেল কলেজ thumb|শহীদ জিয়াউর রহমান মেডিকেল কলেজ হাসপাতাল শহীদ জিয়াউর রহমান মেডিকেল কলেজ বাংলাদেশের একটি সরকারি মেডিকেল কলেজ। এটি বগুড়া শহরে অবস্থিত। এটি রাজশাহী বিশ্ববিদ‍্যালয়ের অধিভুক্ত একটি শিক্ষাপ্রতিষ্ঠান। প্রতিষ্ঠানটি ১৯৯২ সালে প্রতিষ্ঠিত হয়।http://www.szmc.gov.bd/  কলেজ পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।   অবস্থান  ঢাকা-রংপুর মহাসড়কের পাশে অবস্থিত। এর ঠিক সামনেই উত্তরবঙ্গের প্রথম ও বিখ্যাত চার তারকা হোটেল নাজ গার্ডেন অবস্থিত।   ইতিহাস  এই কলেজ ১৯৯২ সালে প্রতিষ্ঠিত হয়। শুরুর দিকে বগুড়ার মোহাম্মদ আলী হাসপাতালে এর অস্থায়ী ক্যাম্পাস ছিল। পরবর্তীতে ২০০৬ সালের ৩১ আগস্ট সিলিমপুরে কলেজটির স্থায়ী ক্যাম্পাস এর যাত্রা শুরু হয়। বাংলাদেশের সাবেক রাষ্ট্রপতি শহীদ জিয়াউর রহমান এর নামে এই কলেজটির নামকরণ করা হয়েছে। শুরুতে কলেজটি আসন সংখ্যা ৫০ টি থাকলেও ২০০৫ সাল থেকে তা ১৫০ এ উন্নীত হয়। বর্তমানে তথা ২০২৪ সালে এসে আসন সংখ্যা ২০০ টি  ২০০৬ সালে ৫০০ শয্যা বিশিষ্ট হাসপাতালে উন্নত করা হয়েছিল। ২০১৯ সালের ১৮ সেপ্টেম্বর সরকার এটিকে ১২০০ শয্যা বিশিষ্ট হাসপাতালে উন্নত করেছিল।   অবকাঠামো  প্রাক-ক্লিনিকাল এবং প্যারা-ক্লিনিকাল বিভাগগুলো কলেজ ভবনে এবং ক্লিনিকাল বিভাগগুলো হাসপাতাল ভবনে রয়েছে। কলেজ প্রাঙ্গণে গ্যালারী ১, ২, ৩, ৪, টিউটোরিয়াল কক্ষ, ব্যবচ্ছেদ কক্ষ, ব্যবহারিক শ্রেণীকক্ষ, পরীক্ষাগার, জাদুঘর, মেডিকেল শিক্ষা শাখা রয়েছে। কলেজ ভবনে মেডিকেল দক্ষতা কেন্দ্র, ময়না তদন্তের মর্গ, সেমিনার কক্ষ, গ্রন্থাগার(শীতাতপ নিয়ন্ত্রিত), কম্পিউটার ল্যাব রয়েছে।  শিক্ষার্থীদের জন্য রয়েছে ছেলেদের ২ টি হল, মেয়েদের ২ টি হল, একটি বড় খেলার মাঠ, একটি ভলিবল কোর্ট, ব্যাডমিন্টন কোর্ট, একটি কেন্দ্রীয় মসজিদ এবং একটি ক্যান্টিন রয়েছে।   অন্তর্ভুক্তি ও প্রশাসন  শহীদ জিয়াউর রহমান মেডিকেল কলেজ রাজশাহী বিশ্ববিদ্যালয়ের একটি অধিভুক্ত কলেজ। শিক্ষার্থীরা পঞ্চম বছর মেয়াদী কোর্স শেষ করে এবং চূড়ান্ত এমবিবিএস পরীক্ষায় উত্তীর্ণ হয়ে রাজশাহী বিশ্ববিদ্যালয় থেকে এমবিবিএস ডিগ্রি অর্জন করে। প্রফেশনাল পরীক্ষাগুলো বিশ্ববিদ্যালয়ের অধীনে নেওয়া হয় এবং ফলাফল দেওয়া হয়। অভ্যন্তরীণ পরীক্ষাগুলো যেমনঃ কার্ড সম্পূর্ণতা, টার্ম শেষ এবং নিয়মিত মূল্যায়ন নিয়মিত বিরতিতে নেওয়া হয়।   তথ্যসূত্র    বহিঃসংযোগ   দাপ্তরিক ওয়েবসাইট  বাংলাপিডিয়ায় শহীদ জিয়াউর রহমান মেডিকেল কলেজ  জাতীয় তথ্য বাতায়নে  বিষয়শ্রেণী:বাংলাদেশের সরকারি মেডিকেল কলেজ বিষয়শ্রেণী:বগুড়া জেলার মহাবিদ্যালয় বিষয়শ্রেণী:রাজশাহী বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের হাসপাতাল বিষয়শ্রেণী:১৯৯২-এ বাংলাদেশে প্রতিষ্ঠিত বিষয়শ্রেণী:রাজশাহী মেডিকেল বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:জিয়াউর রহমানের স্মারক
আব্বাখেল পাকিস্তানের পাঞ্জাব প্রদেশের মিয়ানওয়ালী জেলার একটি গ্রাম ও ইউনিয়ন পরিষদ।    আব্বাখেলে ঘটনাপ্রবাহ  ২০০২ সালে এই এলাকাটি কুখ্যাতি অর্জন করেছিল; যেখানে ৪জন খুনের শিকার হন এবং ৮টি পরিবারের মেয়েদের জিম্মি করে "ক্ষতিপূরণ" হিসাবে অর্থ আদায় করার নামে চাদাবাজির নাম ওঠে আসে।NGOs condemn Abbakhel incident - Dawn Pakistan   তথ্যসূত্র   বিষয়শ্রেণী:মিয়ানওয়ালী জেলার ইউনিয়ন পরিষদ বিষয়শ্রেণী:মিয়ানওয়ালী জেলার জনবহুল স্থান
thumb|right|300px|মানচিত্রে ম্যাসাচুসেটস উপসাগর thumb|right|250px|মিংগো সৈকত থেকে ম্যাসাচুসেটস উপসাগর এর দৃশ্য  ম্যাসাচুসেটস উপসাগর () মার্কিন যুক্তরাষ্ট্রের ম্যাসাচুসেটস অঙ্গরাজ্যের পূর্ব উপকূল ঘেঁষে অবস্থিত আটলান্টিক মহাসাগরের অংশবিশেষ। এটি উত্তরে অ্যান অন্তরীপ থেকে বক্রভাবে দক্ষিণে প্লিমাথ উপসাগর পর্যন্ত বিস্তৃত। এটি ম্যাসাচুসেটস অঙ্গরাজ্যের উপকূলকে নির্দিষ্ট আকৃতি প্রদান করেছে। কখনও কখনও কেপ কড উপসাগরকে এর অন্তর্ভুক্ত করা হয়। বস্টন শহরটি এই উপসাগরের সবচেয়ে পশ্চিম প্রান্তের কাছে অবস্থিত।  বিষয়শ্রেণী:ম্যাসাচুসেটসের উপসাগর
ইট ওয়াজ রেইনিং দ্যাট নাইট (), এটি হলিউড-বলিউড এর যৌথ উদ্যোগে নির্মিত একটি ইংরেজি ভাষা ও বাংলা ভাষার চলচ্চিত্র। chakpak.com (28 March 2011). It Was Raining That Night  ছবিটির কাহিনীকার ও পরিচালক মহেশ মাঞ্জরেকর. এই ছবিতে অভিনয় করেছেন ভারত, বাংলাদেশ ও যুক্তরাষ্ট্র'র শিল্পীরা। এদের মধ্যে রিয়াজ, রিয়া সেন, সুস্মিতা সেন, ভিক্টর বন্দ্যোপাধ্যায়, মহেশ মাঞ্জরেকর, মুনমুন সেন, অতিত শাহ, দবন ময়েলের ও স্টেফানিই সিয়েগেল।  ২০০৫ সালে চলচ্চিত্রটির নির্মাণ শেষ হলেও ছবিটি মুক্তি পায় নি। এটি মাঞ্জরেকারের অস্তিত্ব চলচ্চিত্রের পুনঃনির্মাণ।   শ্রেষ্ঠাংশে   রিয়াজ - বিজয় কুমার দীক্ষিত / জাফর খান  রিয়া সেন - সাবিত্রী ব্যানার্জী  সুস্মিতা সেন - আয়েশা রাও  ভিক্টর বন্দ্যোপাধ্যায় - জাই ব্যানার্জী  মহেশ মাঞ্জরেকর - ব্রিজ ভূষণ  মুনমুন সেন - জয়া দীক্ষিত  অতিত শাহ - বিরাট দীক্ষিত  দবন ময়েলের - জনসন  স্টেফানিই সিয়েগেল - সিনা   নির্মাণ  ইট ওয়াজ রেইনিং দ্যাট নাইট চলচ্চিত্রের চিত্রায়ণ শুরু হয় ২০০৫ সালে ভারত ও মার্কিন যুক্তরাষ্ট্রের বিভিন্ন লোকেশনে। এটি রিয়াজ অভিনীত একমাত্র ইংরেজি ভাষার চলচ্চিত্র এবং প্রথমবার তিনি বলিউড অভিনেত্রী সুস্মিতা সেনের বিপরীতে অভিনয় করেন।   তথ্যসূত্র    বহিঃসংযোগ       ইয়াহু মুভিজ-এ ইট ওয়াজ রেইনিং দ্যাট নাইট  বিষয়শ্রেণী:২০০৫-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:মহেশ মাঞ্জরেকর পরিচালিত চলচ্চিত্র বিষয়শ্রেণী:মার্কিন বহুভাষিক চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:ভারতীয় বহুভাষিক চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:বাংলাদেশী বহুভাষিক চলচ্চিত্র
রাহুল শর্মা (জন্ম: ১৪ সেপ্টেম্বর ১৯৬০ নয়াদিল্লিতে) ছিলেন হংকংয়ের প্রাক্তন ক্রিকেটার। তিনি একজন আড়ম্বরপূর্ণ ব্যাটসম্যান। তিনি ৪৩ বছর বয়সে এশিয়া কাপে অধিনায়ক হিসাবে ওডিআই অভিষেক করেছিলেন। এর আগে তিনি হিমাচল প্রদেশের বিপক্ষে ১৯৮৬-৮৭ সালের রঞ্জি ট্রফি ম্যাচে দিল্লির হয়ে নেমেছিলেন। তার একমাত্র অন্য প্রথম শ্রেণির উপস্থিতি ছিল আইসিসি আন্তঃমহাদেশীয় কাপে ২০০৫ সালে নেপালের বিপক্ষে হংকংয়ের হয়ে, যা ছিল ১৮ বছরেরও বেশি সময়ের পর।    তথ্যসূত্র   বিষয়শ্রেণী:হংকং জাতীয় ক্রিকেট দলের অধিনায়ক বিষয়শ্রেণী:ভারতীয় ক্রিকেটার বিষয়শ্রেণী:হংকংয়ের একদিনের আন্তর্জাতিক ক্রিকেটার বিষয়শ্রেণী:হংকংয়ের ক্রিকেটার বিষয়শ্রেণী:দিল্লির ক্রিকেটার বিষয়শ্রেণী:দিল্লি থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:ভারতীয় বংশোদ্ভূত হংকংয়ীয় ব্যক্তি
আহমেদ আফিফ (জন্ম: ৬ জানুয়ারি ১৯৬৭) একজন সেশেলীয় রাজনীতিবিদ এবং ব্যাংকার। ২০২০ সালের ২৭ অক্টোবর থেকে তিনি সেশেলের উপরাষ্ট্রপতি হিসেবে দায়িত্ব পালন করছেন।   জীবনী  আফিফ সেশেলের মাহে দ্বীপে জন্মগ্রহণ করেন। তার পিতা আবদুল্লাহ আফিফ ১৯৫৯ থেকে ১৯৬৩ সাল পর্যন্ত সুভাদিয়ে প্রজাতন্ত্রের রাষ্ট্রপতি পদে অধিষ্ঠিত ছিলেন। আহমেদ আফিফ ইংল্যান্ডের ওয়ারউইক বিশ্ববিদ্যালয় থেকে গণিত, অপারেশনাল রিসার্চ, পরিসংখ্যান ও অর্থনীতিতে স্নাতক ডিগ্রি অর্জন করেন। পরবর্তীতে তিনি নৌভো ব্যাংক সেশেলস এবং সেশেলস সেভিংস ব্যাংকের চেয়ারম্যান হিসেবে দায়িত্ব পালন করেন।  ২০০৬ সালে তিনি অ্যানসে এটোইল সংসদীয় আসন থেকে প্রথমবারের মতো গণপরিষদের সদস্য নির্বাচিত হন। ২০১৮ সালে তাকে গণপরিষদের ডেপুটি স্পিকারের দায়িত্ব দেওয়া হয়। ২০২০ সালে অনুষ্ঠিত সেশেলের সাধারণ নির্বাচনে তার দল – লিনইয়ন ডেমোক্রেটিক সেসেলওয়া সংখ্যাগরিষ্ঠতা অর্জন করলে সে বছরের ২৭ অক্টোবর তাকে দেশটির উপরাষ্ট্রপতির দায়িত্ব দেওয়া হয়।   তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সেশেলের রাজনীতিবিদ
আয়ারল্যান্ড জাতীয় ক্রিকেট দল দুইটি একদিনের আন্তর্জাতিক খেলার জন্য ইংল্যান্ড সফর করে, যা মে ২০১৭-এ অনুষ্ঠিত হয়।  দলীয় সদস্য  ইয়ন মর্গ্যান (অধিঃ)  মঈন আলী  জনি বেয়ারস্টো  জ্যাক বল  স্যাম বিলিংস  বেন ডাকেট  স্টিভেন ফিন  অ্যালেক্স হেলস  লিয়াম প্লাঙ্কেট  আদিল রশিদ  জো রুট  জেসন রয়  ডেভিড উইলি  মার্ক উড উইলিয়াম পোর্টারফিল্ড (অধিঃ)  অ্যান্ড্রু বালবির্নি  পিটার চেজ  জর্জ ডকরেল  এড জয়েস  টিম মারতাগ   অ্যান্ড্রু ম্যাকব্রায়ান  ব্যারি ম্যাকার্থি  কেভিন ও'ব্রায়েন   নায়ল ও’ব্রায়ান  পল স্টার্লিং   স্টুয়ার্ট থম্পসন  গ্যারি উইলসন  ক্রেগ ইয়ং  ওডিআই সিরিজ ১ম ওডিআই  ২য় ওডিআই   তথ্যসূত্র    বহিঃসংযোগ   Series home at ESPN Cricinfo  বিষয়শ্রেণী:২০১৭-এ ইংরেজ ক্রিকেট বিষয়শ্রেণী:২০১৭-এ আইরিশ ক্রিকেট বিষয়শ্রেণী:২০১৭-এ আন্তর্জাতিক ক্রিকেট প্রতিযোগিতা বিষয়শ্রেণী:আয়ারল্যান্ড ক্রিকেট দলের ইংল্যান্ড সফর
রাষ্ট্রীয় স্বতন্ত্র পার্টি () নেপালের একটি রাজনৈতিক দল। দলটি ৬ মার্চ ২০২৪ থেকে ১২ জুলাই ২০২৪ পর্যন্ত প্রচণ্ড নেতৃত্বাধীন জোট সরকারের অংশীদার ছিল ও দলের চারজন মন্ত্রিপরিষদের মন্ত্রী ছিল। এর আগে, দলটি ২৬ ডিসেম্বর ২০২২ থেকে ৫ ফেব্রুয়ারি ২০২৩ পর্যন্ত প্রচণ্ড নেতৃত্বাধীন সরকারের জোটের অংশীদার হিসাবে ছিল।  ২০২২ সালের জুনে রবি লামিছানে দলটি প্রতিষ্ঠা করার কথা ঘোষণা করেছিলেন এবং ২০২২ সালের নেপালের প্রতিনিধি সভার নির্বাচনের আগে ১ জুলাই ২০২২ তারিখে দলটি নেপালের নির্বাচন কমিশনে নিবন্ধিত হয়। ২০২২ সালের প্রতিনিধি সভা নির্বাচনে তারা সাতটি আসন জিতে। দলটির নির্বাচনী প্রতীক ছিল একটি বৃত্তের ভিতরে একটি ঘণ্টা। নির্বাচনে 'রাস্বপা' চতুর্থ সর্বাধিক আসন জিতে।   সংসদ সদস্যদের তালিকা    প্রতিনিধি সভা   সংসদ সদস্যের ক্রমের এই তালিকাটি দল এবং মন্ত্রণালয় স্তরের মধ্যে ক্ষমতা ধরে রাখা এবং প্রতিনিধি সভায় উপস্থিতির দৈর্ঘ্যের উপর ভিত্তি করে।  ক্রম সংসদ সদস্যছবিদায়িত্ব গ্রহণসমাপ্তিমেয়াদপূর্ববর্তীনির্বাচন ক্ষেত্র১ রবি লামিছানেcenter|frameless|119x119pxপদ তৈরিচিতবন ২ক্ষমতাসীনডোল প্রসাদ অর্য়াল (অস্থায়ী)২স্বর্ণিম বাগ্লেcenter|frameless|115x115pxক্ষমতাসীনরামচন্দ্র পৌডেলতনহুঁ ১৩সুমনা শ্রেষ্ঠ center|frameless|103x103pxক্ষমতাসীন -আনুপাতিক প্রতিনিধি হিসেবে নির্বাচিত৪ ডোল প্রসাদ অর্য়াল ক্ষমতাসীন৫বিরাজ ভক্ত শ্রেষ্ঠcenter|frameless|96x96pxক্ষমতাসীনজীবন রাম শ্রেষ্ঠকাঠমান্ডু ৮৬তোসিমা কার্কী ক্ষমতাসীনপম্ফা ভুষালললিতপুর ৩৭হরি ঢকাল ক্ষমতাসীনসুরেন্দ্র পাণ্ডেচিতবন ১৮শিশির খনালcenter|frameless|138x138pxক্ষমতাসীনভিমসেন দাস প্রধানকাঠমান্ডু ৬৯সোবিতা গৌতমcenter|frameless|130x130pxক্ষমতাসীনমাধব কুমার নেপালকাঠমান্ডু ২১০গণেশ পরাজুলি ক্ষমতাসীনরামবীর মানন্ধরকাঠমান্ডু ৭১১মনীষ ঝা ক্ষমতাসীনআনুপাতিক প্রতিনিধি হিসেবে নির্বাচিত৬২ইন্দিরা রানামগর center|frameless|115x115pxক্ষমতাসীন -১৩চন্দ্র কার্কী center|frameless|88x88pxক্ষমতাসীন১৪সন্তোষ পরিয়ারcenter|frameless|117x117pxক্ষমতাসীন১৫নিশা ডাঁগি center|frameless|94x94pxক্ষমতাসীন১৬অসিম সাহ center|frameless|165x165pxক্ষমতাসীন১৭শিব নেপালিcenter|frameless|108x108pxক্ষমতাসীন১৮অশোক কুমার চৌধরি ক্ষমতাসীন১৯বিনিতা কঠায়তক্ষমতাসীন২০লক্ষ্মী তিবারি ক্ষমতাসীন২১বিন্দ্যবাসিনী কংসকারক্ষমতাসীন৩১৩ দিনঢাকা কুমার শ্রেষ্ঠ   টীকা    তথ্যসূত্র   বিষয়শ্রেণী:নেপালের রাজনৈতিক দল বিষয়শ্রেণী:২০২২-এ নেপালে প্রতিষ্ঠিত বিষয়শ্রেণী:২০২২-এ প্রতিষ্ঠিত রাজনৈতিক দল
সাঁই জহুর অথবা সাঁই জহুর আহমেদ () () (জন্ম ১৯৩৭)[citation needed] পাকিস্তানের অন্যতম প্রধান সুফি শিল্পী। তিনি তার জীবনের বেশিরভাগ সময়ই বিভিন্ন মাজার ও দরবারে গান অতিবাহিত করেছেন। তিনি ২০০৬ সাল পর্যন্ত কোন গান রেকর্ড করেননি, অথচ তিনি শুধু লোকমুখের কথার ভিত্তিতেই বিবিসি ওয়ার্ল্ড মিউজিক অ্যাওয়ার্ডের জন্য মনোনীত হন। তিনি  "সেরা বিবিসি ভয়েস অফ দ্যা ইয়ার ২০০৬" হিসেবে আবির্ভূত হন। থাম্ব|সাই জহুর।  References   বিষয়শ্রেণী:জীবিত ব্যক্তি বিষয়শ্রেণী:পাকিস্তানি কাওয়ালি শিল্পী বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তানি গায়ক বিষয়শ্রেণী:১৯৪৫-এ জন্ম বিষয়শ্রেণী:পাকিস্তানি লোকসঙ্গীত শিল্পী বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:ওকারা জেলার ব্যক্তি
Usage  With no arguments, {{NIST-PD}} produces:  There are four optional arguments: article, url, author, and accessdate. Article and url should be used together. For example:  {{NIST-PD|article=Process Specification Language|url=http://www.mel.nist.gov/psl/}} produces:  {{NIST-PD|article=Process Specification Language|url=http://www.mel.nist.gov/psl/|author=John Q. Public}} produces:  {{NIST-PD|article=Process Specification Language|url=http://www.mel.nist.gov/psl/|author=John Q. Public|accessdate=2008-08-08}} produces:   See also   for including material from the NIST Dictionary of Algorithms and Data Structures
এই টেমপ্লেটটির উদ্দেশ্য বেশ কিছু নিবন্ধে ব্যবহৃত মূল লেখা সংগ্রহ করে এক জায়গায় এনে রক্ষণাবেক্ষণ সহজ করা ও স্থান সংকুলান করা। ২০০৮ গ্রীষ্মকালীন অলিম্পিকে  মহিলাদের জল পোলো প্রতিযোগিতায় অস্ট্রেলিয়া বনাম হাঙ্গেরির ব্রোঞ্জ পদকের খেলার ফলাফল এই টেমপ্লেটে দেখানো হল। আপাতত এই টেমপ্লেটটি ২০০৮ গ্রীষ্মকালীন অলিম্পিকে অস্ট্রেলিয়া নিবন্ধে ব্যবহৃত হয়েছে।  এই টেমপ্লেট দুটি প্যারামিটার নেয়: df (তারিখের বিন্যাস, ডিফল্ট - dmy, যা dts টেমপ্লেটে পাঠানো হয়) ও bgc (ব্যাকগ্রাউন্ডের রং, কোনো ডিফল্ট নেই)।<noinclude>  বিষয়শ্রেণী:২০০৮-এর গ্রীষ্মকালীন অলিম্পিকে জল পোলো খেলার তথ্যসুত্র নির্দেশক টেমপ্লেট
মুহাম্মদ মসজিদ অথবা সিনিগগালা মসজিদ হল একটি প্রাক্তন মসজিদ, যা আজারবাইজানের বাকু শহরের পুরনো শহর এলাকায় অবস্থিত। মসজিদটি ১১শ শতকে নির্মিত হয়েছিল।  এটি আজারবাইজানে ইসলাম সম্পর্কিত প্রথম স্থাপনা, যার স্থাপত্য শৈলী থেকে এর সময়কাল নির্ধারণ করা হয়েছে।   স্থাপত্য  মসজিদের উত্তর প্রাচীরের দরজার ওপরে থাকা আরবি শিলালিপি অনুসারে, এটি ৪৭১ হিজরিতে (খ্রিঃ ১০৭৮/৭৯) মুহাম্মদ ইবনে আবু বকর নামক একজন 'উস্তাদ-রাইস' নির্মাণ করেন। এতে বোঝা যায় যে তিনি শুধু একজন দক্ষ স্থপতি নন, বরং কারিগরদের সংগঠনের প্রধানও ছিলেন।   মিনার  ১৭২৩ সালে রুশ-ফারসি যুদ্ধের সময়, রুশ নৌবাহিনীর ১৫টি যুদ্ধজাহাজ নিয়ে অ্যাডমিরাল মিখাইল মাতিউশকিন বাকুর উপকূলে উপস্থিত হন এবং আত্মসমর্পণের দাবি জানান। সাড়া না পেয়ে রুশ বাহিনী শহরে গোলাবর্ষণ শুরু করে। একটি গোলা মসজিদের মিনারে আঘাত করে সেটিকে ক্ষতিগ্রস্ত করে। এরপর এক প্রবল ঝড় রুশ জাহাজগুলোকে সমুদ্রের গভীরে নিয়ে যায়।  স্থানীয় জনগণ এ ঘটনাকে দখলদারদের বিরুদ্ধে ঐশী প্রতিশোধ হিসেবে ব্যাখ্যা করে। এর পর থেকে উনবিংশ শতাব্দীর মধ্যভাগ পর্যন্ত মিনারটি পুনর্নির্মিত হয়নি এবং তা শহর রক্ষাকারীদের প্রতিরোধ ও সাহসিকতার প্রতীক হিসেবে বিবেচিত হয়।  বর্তমানে নতুন মসজিদটির সঙ্গে প্রাচীন মিনারটি যুক্ত রয়েছে। মিনারটি মজবুত ও ক্রমশ সরু হয়ে উপরে উঠেছে এবং পাথর দিয়ে নির্মিত। এর উপরে মুয়াজ্জিনের বারান্দা রয়েছে যা খাঁজকাটা গম্বুজ দিয়ে আবৃত। মিনারের শরীরের ভেতরে সরু সিঁড়ি উঠে গেছে। শিলালিপির নিচে কুফি লিপিতে কুরআনিক লিপি খোদাই করা আছে।   আরও দেখুন    আজারবাইজানে ইসলাম  আজারবাইজানে মসজিদের তালিকা  বাকুর মসজিদসমূহের তালিকা   তথ্যসূত্র   বিষয়শ্রেণী:১১শ শতাব্দীর মসজিদ বিষয়শ্রেণী:বাকুর মসজিদ বিষয়শ্রেণী:আজারবাইজানের মসজিদ বিষয়শ্রেণী:আজারবাইজানের বিশ্ব ঐতিহ্যবাহী স্থান বিষয়শ্রেণী:১০৭৯-এ সম্পন্ন মসজিদ
লেইলা লুলিয়ানা দা কোস্টা ভিয়েরা লপিস উমেনিওরা (জন্ম ২৬ ফেব্রুয়ারি ১৯৮৬) হলেন একজন অ্যাঙ্গোলীয় মডেল এবং বিউটি কুইন যিনি মিস ইউনিভার্স ২০১১-এর মুকুট পেয়েছিলেন। তিনি এর আগে মিস অ্যাঙ্গোলা ইউকে ২০১০ এবং মিস অ্যাঙ্গোলা ২০১০ জিতেছিলেন।   জীবনের প্রথমার্ধ  লপিস ১৯৮৬ সালের ২৬ ফেব্রুয়ারি, অ্যাঙ্গোলার বেঙ্গুয়েলায় জন্মগ্রহণ করেন।  সুন্দরী প্রতিযোগিতায় প্রতিযোগী হওয়ার আগে, তিনি যুক্তরাজ্যের ইপসউইচের সাফোক বিশ্ববিদ্যালয় -এ ব্যবসা ব্যবস্থাপনা অধ্যয়ন করেছেন।  লপিস সক্রিয়ভাবে এইচআইভি/এইডস এবং এই রোগে আক্রান্ত ব্যক্তিদের প্রতি বৈষম্য সম্পর্কে সচেতনতা বাড়াতে জড়িত।    ব্যক্তিগত জীবন  ফেব্রুয়ারী ২০১৩ সালে, তিনি মোনাকোতে প্রাক্তন নিউ ইয়র্ক জায়ান্টস ডিফেন্সিভ এন্ড ওসি উমেনিওরার সাথে বাগদান করেন।  ৩০ মে ২০১৫ তারিখে তারা বিয়ে করেন তাদের দুটি সন্তান রয়েছে।  ২০২৩ সালের অক্টোবরে, লপিস রেনাটা মারিনহো এবং ফ্যাবিও গুর্গেলের অধীনে অ্যালায়েন্স জিউ জিৎসু লন্ডনে ব্রাজিলিয়ান জিউ-জিতসু অনুশীলন শুরু করেন।    তথ্যসূত্র    বহিঃসংযোগ      Official Miss Angola website  The Washington Post : Miss Universe backlash: Miss France speaks out against Miss Angola  বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস ইউনিভার্স বিজয়ী বিষয়শ্রেণী:মিস ইউনিভার্স ২০১১-এর প্রতিযোগী বিষয়শ্রেণী:সাফোক বিশ্ববিদ্যালয়ের প্রাক্তন শিক্ষার্থী বিষয়শ্রেণী:অ্যাঙ্গোলীয় সুন্দরী প্রতিযোগিতার বিজয়ী বিষয়শ্রেণী:মিস অ্যাঙ্গোলা বিজয়ী বিষয়শ্রেণী:সুন্দরী প্রতিযোগিতা বিতর্ক
সরকারি সৈয়দ হাতেম আলী কলেজ বাংলাদেশের বরিশাল শহরে অবস্থিত একটি সরকারি শিক্ষাপ্রতিষ্ঠান। ১৯৬৬ সালে এই কলেজটি প্রতিষ্ঠিত হয় ও ১৯৮৬ সালে একে জাতীয়করণ করা হয়। এই কলেজটি উচ্চ মাধ্যমিক, স্নাতক (পাস) ও স্নাতক (সম্মান) ডিগ্রি প্রদান করে থাকে। এর উচ্চ মাধ্যমিক শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড ও স্নাতক শিক্ষা কার্যক্রম জাতীয় বিশ্ববিদ্যালয় অধিভুক্ত।  ইতিহাস thumb|লাইব্রেরী ভবন, সরকারি সৈয়দ হাতেম আলী কলেজ ১৯৬৬ সালে বরিশাল শহরের বিদ্যানুরাগী ব্যক্তিবর্গ, জেলা প্রশাসনসহ সর্বস্তরের জনসাধারণের ঐকান্তিক প্রচেষ্টায় এবং দানবীর সৈয়দ হাতেম আলী সাহেবের আর্থিক সহযোগিতায় ঢাকা-বরিশাল মহাসড়ক সংলগ্ন কলেজটি প্রতিষ্ঠিত হয়। ও হাতেম আলী সাহেবের নামে কলেজটির নামকরণ করা হয়। পরবর্তীতে ১৯৮৬ সালে কলেজটিকে জাতীয়করণ করা হয়৷  শিক্ষা কার্যক্রম  পাঠ্যক্রম সরকারি সৈয়দ হাতেম আলী কলেজে উচ্চমাধ্যমিক, স্নাতক (পাশ), স্নাতক (সম্মান) ও স্নাতকোত্তর শ্রেণি পাঠদান করা হয়। উচ্চ মাধ্যমিক ও ডিগ্রি শ্রেণিতে বিজ্ঞান, মানবিক ও ব্যবসায় শিক্ষা - তিনটি শাখায়  শিক্ষার্জনের সুযোগ রয়েছে। উচ্চমাধ্যমিক শ্রেণিতে ২২ টি বিষয়ে পাঠদান করা হয় এবং স্নাতক (সম্মান) শ্রেণিতে ১২ টি বিষয়ে শিক্ষাদান করা হয়।  উচ্চ মাধ্যমিক   এই কলেজে এস,এস,সি, পরীক্ষার ফলাফলের ভিত্তিতে একাদশ শ্রেনীতে  বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।  স্নাতক (সম্মান) শ্রেনীর বিভাগ সমূহ  অর্থনীতি বিভাগ  ইংরেজি বিভাগ  ইতিহাস বিভাগ  সমাজকর্ম বিভাগ  ইসলামের ইতিহাস বিভাগ  ইসলামিক স্ট্যাডিজ বিভাগ  জীববিদ্যা বিভাগ  হিসাববিজ্ঞান বিভাগ  মার্কেটিং বিভাগ  ব্যবস্থাপনা বিভাগ  দর্শন বিভাগ  ভূগোল ও পরিবেশ বিভাগ  বাংলা বিভাগ   অবকাঠামো     কলেজ ভবন   প্রশাসনিক ভবন  কলা ভবন  বিজ্ঞান ভবন  বাণিজ্য ভবন  গ্রন্থাগার   ছাত্রাবাস   শহীদ আলমগীর ছাত্রাবাস (সিট সংখ্যা ২০০)  অন্যান্য  মসজিদ  মিলনায়তন  কমন রুম ছাত্র সংসদ  টিন সেড সাইকেল গ্যারেজ  ডাকঘর  শিক্ষা-সহায়ক কার্যক্রম বাংলাদেশ রোভার স্কাউট বাংলাদেশ জাতীয় ক্যাডেট কোর (সুন্দরবন রেজিমেন্ট) সরকারি সৈয়দ হাতেম আলী কলেজ ডিবেটিং ক্লাব বিশ্বসাহিত্য কেন্দ্র, সরকারি সৈয়দ হাতেম আলী কলেজ বন্ধুমহল ব্লাড ডোনার্স ক্লাব,(বিএমবিডিসি) হাতেম আলী কলেজ নাট্যদল  তথ্যসূত্র  বহিঃসংযোগ সরকারি সৈয়দ হাতেম আলী কলেজ ওয়েবসাইট  বিষয়শ্রেণী:১৯৬৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বরিশাল জেলার মহাবিদ্যালয় বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
সুরিনাম অলিম্পিক কমিটি (; এছাড়াও সংক্ষেপে আইওসি কোড এসইউআর দ্বারা পরিচিত) হলো সুরিনামের জাতীয় অলিম্পিক কমিটি। এই সংস্থাটির ১৯৫৬ সালে প্রতিষ্ঠিত হয়েছে; প্রতিষ্ঠার ৩ বছর পর ১৯৫৯ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর সুরিনামের পারামারিবোতে অবস্থিত।  বর্তমানে সুরিনাম অলিম্পিক কমিটির সভাপতির দায়িত্ব পালন করছেন রামোন জন-আ-ফাত, যিনি ২০১৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ডেনিস ম্যাক ডোনাল্ড।  ইতিহাস ১৯৫৬ সালে সুরিনামের বহু-ক্রীড়ার সর্বোচ্চ সংস্থা হিসেবে সুরিনাম অলিম্পিক কমিটি প্রতিষ্ঠিত হয়েছে।  এই সংস্থার প্রথম সভাপতির দায়িত্ব পালন করেছেন, যিনি  হতে  পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় বারো বছর পর সুরিনাম ১৯৬৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে সুরিনাম  তথ্যসূত্র  বহিঃসংযোগ  এএনওসিতে সুরিনাম অলিম্পিক কমিটি   অলিম্পিডিয়ায় সুরিনাম অলিম্পিক কমিটি   অলিম্পিক.কমে সুরিনাম অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে সুরিনাম বিষয়শ্রেণী:সুরিনামের ক্রীড়া পরিচালনা পরিষদ বিষয়শ্রেণী:১৯৫৬-এ সুরিনামে প্রতিষ্ঠিত বিষয়শ্রেণী:১৯৫৬-এ প্রতিষ্ঠিত ক্রীড়া সংস্থা